42. ΝΟΜΟΣ υπ’ αριθ. 1736 της 4/11 Νοεμ. 1987 (ΦΕΚ Α' 196) Ρύθμιση στεγαστικών χρεών αστών προσφύγων και στεγαστική αποκατάσταση των δικαιούχων αυτής. Άρθρ.1.-1.Χρέη αστών προσφύγων που προέρχονται από τη στεγαστική τους αποκατάσταση με βάση την ισχύουσα νομοθεσία και τα προγράμματα του Υπουργείου Υγείας, Πρόνοιας και Κοινωνικών Ασφαλίσεων και είναι βεβαιωμένα στα οικεία δημόσια ταμεία υπέρ του Ταμείου Ανταλλαξίμου Περιουσίας Αστών Προσφύγων (Τ.Α.Π.Α.Π.) βαρύνουν τον κρατικό προϋπολογισμό. Επίσης τον κρατικό προϋπολογισμό βαρύνουν και τα χρέη των αστών προσφύγων που οφείλονται από στεγαστικά δάνεια που τους χορηγήθηκαν από την Εθνική Κτηματική Τράπεζα της Ελλάδος (Ε.Κ.Τ.Ε.) σε εφαρμογή των στεγαστικών προγραμμάτων του ίδιου πιο πάνω υπουργείου. 2.Ποσά που καταβλήθηκαν από αστούς πρόσφυγες για εξόφληση χρεών τους που οφείλονται από την παραπάνω στεγαστική τους αποκατάσταση δεν επιστρέφονται. Άρθρ.2.-1.Η στεγαστική αποκατάσταση των αστών προσφύγων των δικαιούχων στεγάσεως, σύμφωνα με τη νομοθεσία που ισχύει, γίνεται από τη δημοσίευση του παρόντος χωρίς, οικονομική επιβάρυνση αυτών. 2.Οι πιστώσεις για την ανέγερση έτοιμων κατοικιών βαρύνουν τον προϋπολογισμό του Τ.Α.Π.Α.Π. 3.Η χρηματική στεγαστική συνδρομή χορηγείται σύμφωνα με τις ισχύουσες διατάξεις. 4.Οι πιστώσεις για την εξόφληση από το Δημόσιο της χρηματικής αρωγής που χορηγείται στους πρόσφυγες βαρύνουν τον κρατικό προϋπολογισμό και τον προϋπολογισμό του Τ.Α.Π.Α.Π. Άρθρ.3.-1.Ο τρόπος και ο χρόνος εξόφλησης από το Δημόσιο των προς το Τ.Α.Π.Α.Π. χρεών στα οποία αναφέρεται η παρ. 1 του άρθρ. 1 του νόμου αυτού και κάθε άλλη σχετική λεπτομέρεια ρυθμίζονται με κοινές αποφάσεις των Υπουργών Οικονομικών και Υγείας, Πρόνοιας και Κοινωνικών Ασφαλίσεων. 2.Ο τρόπος και ο χρόνος εξόφλησης επίσης από το Δημόσιο των χρεών προς την Ε.Κ.Τ.Ε., στα οποία αναφέρεται η παρ. 1 του άρθρ. 1 και των χρηματικών στεγαστικών συνδρομών της παρ. 4 του άρθρ. 2 του παρόντος, καθώς και τα λοιπά συναφή θέματα ρυθμίζονται με συμβάσεις που θα συναφθούν μεταξύ του Ελληνικού Δημοσίου που εκπροσωπείται από τους Υπουργούς Εθνικής Οικονομίας, Οικονομικών και Υγείας, Πρόνοιας και Κοινωνικών Ασφαλίσεων και της Ε.Κ.Τ.Ε. Άρθρ.4.-1.Οι αστοί πρόσφυγες που άσκησαν εμπρόθεσμα το δικαίωμά τους για στεγαστική αποκατάσταση με την υποβολή σχετικής αίτησης μέχρι 3.5.1972 οφείλουν να προσκομίσουν στις αρμόδιες κατά τόπους περιφερειακές υπηρεσίες του Υπουργείου Υγείας, Πρόνοιας και Κοινωνικών Ασφαλίσεων τα δικαιολογητικά που προβλέπονται από τη νομοθεσία που ισχύει μέσα σε προθεσμία ενός έτους από τη δημοσίευση του νόμου αυτού. Εάν παρέλθει άπρακτη η προθεσμία που τάσσεται, χάνουν το δικαίωμά τους για αποκατάσταση με την ιδιότητα των προσφύγων. 2.Στις περιπτώσεις που η προσφυγική ιδιότητα δεν μπορεί να αποδειχθεί βάσει των στοιχείων που αναφέρονται στην παρ. 2 εδάφ. α' του άρθρ. 7 του β.δ. 330/1960 (Φ.Ε.Κ. 69) γίνονται δεκτές δηλώσεις του Νόμ. 1599/1986 (Φ.Ε.Κ. 75) για αυτήν και εφ’ όσον στα οικεία δημοτολόγια ή μητρώα αναγράφεται σαν τόπος γεννήσεως μια από τις χώρες που αναφέρονται στην παρ. 1 του άρθρ. 2 του β.δ. 330/1960. 3.Προσφυγικές οικογένειες, που αναγνωρίζονται δικαιούχες στεγάσεως με συνολικό αριθμό μελών έξι και άνω και που αποτελούνται από περισσότερες της μιας επιμέρους οικογένειες μπορούν να διασπαστούν, ανάλογα με τη μορφή της συνθέσεώς τους, σε περισσότερες της μιας ομάδες αν αυτό επιβάλλεται και σε καθεμία από αυτές να αναγνωρισθεί αυτοτελές προσφυγικό δικαίωμα αποκαταστάσεως. Η διάταξη αυτή έχει εφαρμογή και για τις οικογένειες που έχουν αναγνωρισθεί δικαιούχες στεγάσεως και δεν έχουν λάβει μέχρι τη δημοσίευση του παρόντος τη στεγαστική συνδρομή τους. Η διάσπαση και η αναγνώριση αυτοτελούς προσφυγικού δικαιώματος γίνεται με απόφαση του οικείου νομάρχη ή του οργάνου το οποίο εξουσιοδοτείται από αυτόν. 4.Η προθεσμία του άρθρ. 13 του ν.δ. 1138/1972 παρατείνεται για ένα έτος από τη δημοσίευση του νόμου αυτού για τους αστούς πρόσφυγες, οι οποίοι αποδεδειγμένα διώχθηκαν ή φυλακίστηκαν κατά τη διάρκεια της δικτατορίας 1967-1974. Ο καθορισμός των δικαιολογητικών και οι λεπτομέρειες εφαρμογής της παρούσας παραγράφου γίνεται με απόφαση του Υπουργού Υγείας, Πρόνοιας και Κοινωνικών Ασφαλίσεων. Άρθρ.5.-Ακίνητα προσφυγικών συνοικισμών στα οποία έχουν εγκατασταθεί με οποιοδήποτε τρόπο μέχρι 31.12.1986 δικαιούχοι αποκαταστάσεως αστοί πρόσφυγες βάσει της νομοθεσίας που ισχύει και χρησιμοποιούνται για τη στέγαση των οικογενειών τους, παραχωρούνται σ’ αυτούς χωρίς την καταβολή τιμήματος. (Μετά τη σελ. 358,10(α) Σελ. 358,11 Τεύχος I-41–Σελ. 137 91  Αποκατάστασις Αστών Προσφύγων 35Α.Ζ.α.42 Σε περίπτωση θανάτου του φορέα του προσφυγικού δικαιώματος που κατέλαβε το ακίνητο η παραχώρηση γίνεται στα μέλη της οικογένειας του που διαμένουν στο ακίνητο χωρίς την καταβολή επίσης τιμήματος και εφ’ όσον βέβαια αυτά πληρούν τις προϋποθέσεις της κείμενης νομοθεσίας, ανεξάρτητα αν αυτά έχουν ή όχι την προσφυγική ιδιότητα. Η παραχώρηση γίνεται κατόπιν  υποβολής αιτήσεως και δικαιολογητικών από τους ενδιαφερομένους μέσα σε ένα χρόνο από τη δημοσίευση του νόμου αυτού στην αρμόδια περιφερειακή υπηρεσία του υπουργείου. Άρθρ.6.-Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως. Σελ. 358,12 Τεύχος I-41–Σελ. 138 92 